ddrg/super_eurlex huggingface dataset:
SL Uradni list Evropske unije L 312/18

SKLEP SVETA

z dne 8. junija 2004

o imenovanju nemškega člana Odbora regij

(2004/684/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 263 Pogodbe,

ob upoštevanju predloga nemške vlade,

ob upoštevanju naslednjega:

(1) Svet je 22. januarja (1) sprejel sklep o imenovanju članov in nadomestnih članov Odbora regij.

(2) Zaradi odstopa g. Berndta RÖDERJA, o katerem je bil svet obveščen 5. maja 2004, se je izpraznilo mesto člana Odbora regij –

SKLENIL:

Edini člen

G. Rolf HARLINGHAUSEN, Mitglied des Europaausschusses der Hamburgischen Bürgerschaft, je imenovan za člana Odbora regij in nadomesti Berndta RÖDERJA za preostanek mandata, in sicer do 25. januarja 2006.

V Luxembourgu, 8. junija 2004 Za Svet Predsednik M. McDOWELL

(1) UL L 24, 26.1.2002, str. 38.
(4)

V skladu s členom 53 Akta o pristopu iz leta 2003 se bo tako Odločba 2004/246/ES za nove države članice uporabljala od trenutka pristopa. Vendar je v primeru novih držav članic, ki niso pogodbene stranke osnovnih instrumentov, to so Češka, Estonija, Madžarska in Slovaška, potrebno posebno pooblastilo Sveta, ki tem državam omogoča pristop k osnovnim instrumentom in k Protokolu iz leta 2003 in jih poziva, da še pred koncem decembra 2005 izrazijo soglasje za sprejem obveznosti iz teh osnovnih instrumentov in Protokola.
(1)

Člen 1 se nadomesti z naslednjim besedilom: „Države članice bodo v skladu zahtevami in smernicami, ki so določene v Prilogi, v odobritev Komisije do 15. junija 2004 predložile načrte za izvajanje raziskav za aviarno influenco pri perutnini in divjih pticah.“
Sklep Sveta

z dne 29. aprila 2004

o sklenitvi v imenu Evropske skupnosti Konvencije Združenih narodov proti mednarodnemu organiziranemu kriminalu

(2004/579/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 47, 55, 95 in 179 v zvezi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija je z odobritvijo Sveta in v imenu Skupnosti izpogajala elemente Konvencije, ki so v pristojnosti Skupnosti.

(2) Svet je dal navodila Komisiji, da s pogajanji doseže pristop Skupnosti k zadevni Konvenciji.

(3) Pogajanja so bila uspešno zaključena in iz njih izhajajoča listina je bila podpisana s strani Skupnosti dne 12. decembra 2000 v skladu s Sklepom 2001/87/ES [2].

(4) Nekatere države članice so pogodbenice Konvencije, medtem ko je v drugih državah članicah postopek ratifikacije v teku.

(5) Pogoji, ki omogočajo Skupnosti deponiranje listine o odobritvi, predvidene v členu 36(3) Konvencije, so izpolnjeni.

(6) Konvencijo je treba odobriti, da bi tudi Skupnost postala pogodbenica Konvencije v okviru njenih pristojnosti.

(7) Ob deponiranju listine o odobritvi Skupnost deponira tudi izjavo o obsegu pristojnosti Evropske skupnosti glede zadev, ki jih ureja Konvencija v členu 36(3) –

SKLENIL:

Člen 1

Konvencija Združenih narodov proti mednarodnemu organiziranemu kriminalu se potrdi v imenu Skupnosti.

Besedilo Konvencije je navedeno v Prilogi I.

Člen 2

Ta sklep pooblašča predsednika Sveta, da imenuje pooblaščenca(-e) za deponiranje listine Skupnosti o uradni potrditvi, ki zavezuje Skupnost. Listina o uradni potrditvi vsebuje izjavo o pristojnosti po členu 36(3) Konvencije, kakor je določena v Prilogi II. Listina vsebuje tudi izjavo, navedeno v Prilogi III.

Člen 3

Ta sklep se objavi v Uradnem listu Evropske unije.

V Luxembourgu, 29. aprila 2004

Za Svet

Predsednik

M. McDowell

[1] Mnenje z dne 13. januarja 2004 (še neobjavljeno v Uradnem listu).

[2] UL L 30, 1.2.2001, str. 44.

--------------------------------------------------
1.

Gospodarstvo, na katerem je govedo, se šteje, da je prosto okužbe z BHV1, če izpolnjuje naslednje pogoje: 1.1. v zadnjih 6 mesecih na gospodarstvu ni zabeležen noben sum za okužbo z BHV1 in vse govedo na gospodarstvu ne kaže kliničnih simptomov, ki so značilni za okužbo z BHV1; 1.2. sprejeto je bilo samo govedo z gospodarstev v državah članicah, ki so navedene v Prilogi II, ali v njihovih regijah ali govedo z gospodarstev, prostih BHV1, ter živali na gospodarstvu so bile v stiku samo z govedom z gospodarstev v državah članicah, ki so navedene v Prilogi II, ali v njihovih regijah ali z govedom z gospodarstev, prostih BHV1; 1.3. žensko govedo je osemenjeno samo s semenom bikov, ki je pripravljeno v skladu z Direktivo 88/407/EGS in ki izvira iz bikov, ki so bili testirani z negativnim rezultatom na protitelesa, kot je opisano v členu 2(1)(c)(i), ali s semenom bikov z gospodarstev v državah članicah, ki so navedene v Prilogi II, ali v njihovih regijah, ali s semenom bikov z gospodarstev, prostih BHV1; 1.4. Na gospodarstvu se uporablja vsaj eden od naslednjih režimov nadzora: 1.4.1. serološka preiskava na protitelesa, kot je opisana v členu 2(1)(c), je opravljena z negativnimi rezultati v vsakem primeru na vsaj dveh vzorcih krvi, ki so odvzeti v razmiku od 5 do 7 mesecev vsemu ženskemu in moškemu govedu, ki se uporablja za gojenje ali je namenjeno gojenju in je starejše od 9 mesecev, 1.4.2. serološka preiskava na protitelesa za BHV1 je opravljena z negativnim rezultatom na vsaj dveh posameznih vzorcih mleka ali na skupnem vzorcu mleka največ 5 živali, ki je odvzet vsem molznim živalim v razmiku od 5 do 7 mesecev, poleg tega je serološka preiskava na protitelesa, kot je opisano v členu 2(1)(c), opravljena z negativnimi rezultati v vsakem primeru na vsaj dveh vzorcih krvi, ki so odvzeti v razmiku od 5 do 7 mesecev vsemu nemolznemu ženskemu govedu in vsemu moškemu govedu, ki se uporablja za gojenje ali je namenjeno gojenju in je starejše od 9 mesecev, 1.4.3. v primeru kmetij za proizvodnjo mleka, na katerih je vsaj 30 % goveda molznih krav v laktaciji, je serološka preiskava na protitelesa za BHV1 opravljena z negativnimi rezultati v vsakem primeru na vsaj treh vzorcih mleka, ki so odvzeti, odvisno od specifikacije uporabljenega testa, največ 50 živalim v razmiku vsaj 3 mesecev, poleg tega je serološka preiskava na protitelesa, kot je opisana v členu 2(1)(c), opravljena z negativnimi rezultati v vsakem primeru na vsaj enem vzorcu krvi, ki je odvzet vsemu nemolznemu ženskemu govedu in vsemu moškemu govedu, ki se uporablja za gojenje ali je namenjeno gojenju in je starejše od 9 mesecev, 1.4.4. vse govedo na gospodarstvu izvira iz gospodarstev v državah članicah, ki so navedene v Prilogi II, ali v njihovih regijah ali z gospodarstev, prostih BHV1.
(1)

Glede na pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter glede na to, da bodo njihove nacionalne centralne banke 1. maja 2004 postale del Evropskega sistema centralnih bank (ESCB), Sklep ECB/2004/5 z dne 22. aprila 2004 o odstotnih deležih nacionalnih centralnih bank v ključu za vpis kapitala Evropske centralne banke (2) določa z veljavnostjo od 1. maja 2004 nove ponderje, ki so določeni za nacionalne centralne banke (NCB) v ključu za vpis kapitala Evropske centralne banke (ECB).
Sklep Sveta

z dne 19. aprila 2004

o spremembi člena 29(1) Poslovnika Sodišča Evropskih skupnosti

(2004/405/ES, Euratom)

SVET EVROPSKE UNIJE JE –

ob upoštevanju člena 64 Protokola o Statutu Sodišča Evropskih skupnosti,

v skladu s postopkom iz drugega odstavka člena 245 Pogodbe o ustanovitvi Evropske skupnosti in drugega odstavka člena 160 Pogodbe o ustanovitvi Evropske skupnosti za atomsko energijo,

ob upoštevanju zahteve Sodišča Evropskih skupnosti z dne 21. novembra 2003,

ob upoštevanju mnenja Evropskega parlamenta z dne 30. marca 2004,

ob upoštevanju mnenja Komisije z dne 1. marca 2004,

ob upoštevanju naslednjega:

Z začetkom veljavnosti Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji [1] je treba nove uradne jezike, in sicer češčino, estonščino, latvijščino, litovščino, madžarščino, malteščino, poljščino, slovaščino in slovenščino uvrstiti na seznam jezikov postopka iz člena 29(1) Poslovnika Sodišča Evropskih skupnosti –

SKLENIL:

Člen 1

Poslovnik Sodišča Evropskih skupnosti z dne 19. junija 1991 (UL L 176, 4.7.1991, str. 7, popravek: UL L 383, 29.12.1992, str. 117), kakor je bil spremenjen 21. februarja 1995 (UL L 44, 28.2.1995, str. 61), 11. marca 1997 (UL L 103, 19.4.1997, str. 1, popravek: UL L 351, 23.12.1997, str. 72), 16. maja 2000 (UL L 122, 24.5.2000, str. 43), 28. novembra 2000 (UL L 322, 19.12.2000, str. 1), 3. aprila 2001 (UL L 119, 27.4.2001, str. 1), 17. septembra 2002 (UL L 272, 10.10.2002, str. 24, popravek: UL L 272, 19.10.2002, str. 24) in 8. aprila 2003 (UL L 147, 14.6.2003, str. 17), se spremeni:

člen 29(1) se nadomesti z naslednjim:"Jeziki postopka so angleščina, češčina, danščina, estonščina, finščina, francoščina, grščina, irščina, italijanščina, latvijščina, litvanščina, madžarščina, malteščina, nemščina, nizozemščina, poljščina, portugalščina, slovaščina, slovenščina, španščina ali švedščina".

Člen 2

Ta sklep začne učinkovati z začetkom veljavnosti Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.

Besedila Poslovnika Sodišča v češčini, estonščini, latvijščini, litovščini, madžarščini, malteščini, poljščini, slovaščini in slovenščini se sprejmejo po začetku veljavnosti Pogodbe iz prvega odstavka.

V Bruslju, 19. aprila 2004

Za Svet

Predsednik

B. Cowen

[1] UL L 236, 23.9.2003, str. 17.

--------------------------------------------------
Sklep Sveta

z dne 8. marca 2004

o spremembi Sklepa 2003/479/ES o pravilih za domače izvedence in vojaške uslužbence, dodeljene Generalnemu sekretariatu Sveta

(2004/240/ES)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 28(1) te pogodbe,

ob upoštevanju Pogodbe o ustanovitvi Evropske skupnosti in zlasti člena 207(2) te pogodbe,

ob upoštevanju Sklepa 2003/479/ES,

ob upoštevanju naslednjega:

(1) Člen 15(7) Sklepa 2003/479/ES določa, da se dnevna in mesečna nadomestila prilagajajo letno brez retroaktivnega učinka na podlagi prilagoditve osnovnih plač uradnikov Skupnosti v Bruslju in Luksemburgu.

(2) Svet je z uredbama (ES, Euratom) št. 2148/03 z dne 5. decembra 2003 o popravku osebnih prejemkov in pokojnin uradnikov in drugih uslužbencev Evropskih skupnosti z učinkom od 1. julija 2002 [1] in (ES, Euratom) št. 2182/03 z dne 8. decembra 2003 o prilagoditvi osebnih prejemkov in pokojnin uradnikov in drugih uslužbencev Evropskih skupnosti ter pri tem uporabljenih ponderjev z učinkom od 1. januarja 2004 [2] sprejel prilagoditvi v višini 3,4 % in 1 % za prejemke in pokojnine uradnikov Skupnosti –

SKLENIL:

Člen 1

Člen 15 Sklepa 2003/479/ES se spremeni na naslednji način:

1. odstavek 1 se nadomesti z:

"1. Dodeljeni domači izvedenec ima v celotnem obdobju dodelitve pravico do dnevnega nadomestila. Če je razdalja med krajem stalnega prebivališča in krajem dodelitve 150 km ali manj, dnevno nadomestilo znaša 27,96 EUR. Če je ta razdalja večja od 150 km, dnevno nadomestilo znaša 111, 83 EUR.";

2. odstavek 2 se nadomesti z:

"2. Če dodeljenemu domačemu izvedencu ne Generalni sekretariat Sveta ne delodajalec ni izplačal stroškov selitve, se mu izplača dodatno mesečno nadomestilo po naslednji tabeli:

Razdalja med krajem vpoklica in krajem začasne dodelitve (km) | Znesek v evrih |

0–150 | 0 |

> 150 | 71,89 |

> 300 | 127,80 |

> 500 | 207,68 |

> 800 | 335,48 |

> 1300 | 527,18 |

> 2000 | 631,03 |

To nadomestilo se izplačuje mesečno v obrokih za nazaj.";

3. odstavek 4 se nadomesti z:

"4. Dodeljeni izvedenci, ki so v obdobju treh let šest mesecev pred dodelitvijo običajno prebivali ali opravljali svojo glavno poklicno dejavnost v kraju, ki je 150 km ali manj oddaljen od kraja dodelitve, prejmejo dnevno nadomestilo v znesku 27,96 EUR. Za namene te določbe se okoliščine, izhajajoče iz dela, ki ga dodeljeni izvedenec opravi za državo, ki ni država njegove dodelitve, ali za neko mednarodno organizacijo, pri tem ne upoštevajo."

Člen 2

Ta sklep začne veljati prvega dne v mesecu po sprejetju.

V Bruslju, 8. marca 2004

Za Svet

Predsednik

D. Ahern

[1] UL L 323, 10.12.2003, str. 1.

[2] UL L 327, 16.12.2003, str. 3.

--------------------------------------------------
SL Uradni list Evropske unije L 29/58

Popravek k Sklepu Sveta 2004/778/ES z dne 11. oktobra 2004 o sklenitvi Protokola k Začasnemu sporazumu o trgovini in trgovinskih zadevah med Evropsko skupnostjo na eni strani in Republiko Hrvaško na drugi strani zaradi pristopa Češke republike, Republike Estonije, Republike Ciper, Republike Madžarske, Republike Latvije, Republike Litve, Republike Malte, Republike Poljske, Republike Slovenije in Slovaške republike k Evropski uniji

( Uradni list Evropske unije L 350 z dne 25. novembra 2004 )

Na strani 16 v Prilogi VII, nova Priloga V(a), „Proizvodi iz člena 15(1)“, prva tabela, zadnji vrstici v stolpcu „Poimenovanje“:

namesto:

„Pripravljene ali konzervirane ribe; kaviar in kaviarjevi nadomestki, pripravljeni iz ribjih jajčec, razen sardin in inčunov“,

beri:

„Pripravljene ali konzervirane ribe; kaviar in kaviarjevi nadomestki, pripravljeni iz ribjih jajčec“.
Sklep št. 2066/2003/ES Evropskega parlamenta in Sveta

z dne 10. novembra 2003

o nadaljnji uporabi prostorskih anketnih raziskovanj in daljinskega zaznavanja za kmetijske statistike za obdobje 2004–2007 ter o spremembi Sklepa 1445/2000/ES

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285 Pogodbe,

ob upoštevanju predloga Komisije,

v skladu s postopkom, predvidenim v členu 251 Pogodbe [1],

ob upoštevanju naslednjega:

(1) Sklep št. 1445/2000/ES Evropskega parlamenta in Sveta z dne 22. maja 2000 o uporabi prostorskih anketnih raziskovanj in daljinskega zaznavanja za kmetijske statistike za obdobje 1999–2003 [2] preneha veljati 31. decembra 2003.

(2) Potreba po primernih podatkih o rabi zemljišč in o stanju posevkov se občuti zlasti v okviru novih razmer v skupni kmetijski politiki in glede na širitev, zlasti zaradi analize povezanosti kmetijstva, okolja in podeželja.

(3) Poročilo Komisije Evropskemu parlamentu in Svetu o izvajanju teh ukrepov v obdobju 1999–2003 kaže, da bi bilo koristno nadaljevati z njimi še štiri leta.

(4) Postopki za izvedbo ukrepov iz Sklepa 1445/2000/ES bi se morali nadaljevati in okrepiti glede na pridobljene izkušnje in dosežene rezultate.

(5) Dejavnosti za daljinsko zaznavanje, ki zahtevajo nadaljnje raziskave in razvoj v obdobju 2004–2007, so zajete v Šestem okvirnem programu na področju raziskav in razvoja [3].

(6) Ta sklep za celotno trajanje programa določa finančni okvir, ki za organ za izvrševanje proračuna predstavlja prednostno referenčno točko v smislu točke 33 Medinstitucionalnega sporazuma med Evropskim parlamentom, Svetom in Komisijo z dne 6. maja 1999 [4] o proračunski disciplini in izboljšanju proračunskega postopka, za organ za izvrševanje proračuna med letnim proračunskim postopkom –

SKLENILA:

Člen 1

Sklep 1445/2000/ES se spremeni:

1. na koncu člena 1(1) se doda besedilo:

"Ti ukrepi se uporabljajo še štiri leta od 1. januarja 2004";

2. člen 3 se nadomesti z:

"Člen 3

Finančni okvir za izvajanje tega programa v obdobju 2004–2007 je določen na 7,85 milijonov EUR.

Letna sredstva odobri organ za izvrševanje proračuna v mejah finančnih možnosti.";

3. v členu 6 se "31. julij 2003" nadomesti z "31. julij 2007";

4. v členu 7 se "31. december 2003" nadomesti z "31. december 2007".

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 10. novembra 2003

Za Evropski parlament

Predsednik

P. Cox

Za Svet

Predsednik

A. Marzano

[1] Mnenje Evropskega parlamenta z dne 1. julija 2003 (še ni objavljeno v Uradnem listu) in Sklep Sveta z dne 29. septembra 2003 (še ni objavljen v Uradnem listu).

[2] UL L 163, 4.7.2000, str. 1.

[3] UL L 232, 29.8.2002, str. 1.

[4] UL C 172, 18.6.1999, str. 1.

--------------------------------------------------
Odločba Komisije

z dne 5. decembra 2003

o spremembi Odločbe 2002/613/ES glede odobrenih središč za odvzem merjaščevega semena v Kanadi

(notificirano pod dokumentarno številko K(2003) 4525)

(Besedilo velja za EGP)

(2003/844/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev [1], kakor je bila nazadnje spremenjena z Uredbo (ES) št. 806/2003 [2], in zlasti člena 8(1) Direktive,

ob upoštevanju naslednjega:

(1) Odločba Komisije 2002/613/ES z dne 19. julija 2002 o pogojih za uvoz merjaščevega semena [3], kakor je bila spremenjena z Odločbo 2003/15/ES [4], določa seznam tretjih držav, vključno s Kanado, iz katerih države članice dovolijo uvoz merjaščevega semena.

(2) Kanada je poslala podatke o središču za odvzem semena, ki so ga uradno odobrili veterinarski organi navedene države, za izvoz merjaščevega semena v Skupnost. Kanada je zaprosila, da se navedeno središče doda na seznam središč za odvzem semena, odobrenih po Odločbi 2002/613/ES.

(3) Jamstva o skladnosti z zahtevami Direktive 90/429/EGS so bila prejeta od Kanade.

(4) Zato je Odločbo 2002/613/ES treba spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi V k Odločbi 2002/613/ES se v delu, ki se nanaša na Kanado, doda naslednja vrstica:

"CA | 8-AI-05 | Alberta Swine Genetics Corp. Box 3310 Leduc Alberta T9E 6M3" |

Člen 2

Ta odločba se uporablja od 9. decembra 2003.

Člen 3

Ta odločba je naslovljena na države članice.

V Bruslju, 5. decembra 2003

Za Komisijo

David Byrne

Član Komisije

[1] UL L 224, 18.8.1990, str. 62.

[2] UL L 122, 16.5.2003, str. 1.

[3] UL L 196, 25.7.2002, str. 45.

[4] UL L 7, 11.1.2003, str. 90.

--------------------------------------------------
Sklep Sveta

z dne 22. julija 2003

o sklenitvi Protokola o spremembi Evropske konvencije za zaščito vretenčarjev, ki se uporabljajo v poskusne in druge znanstvene namene

(2003/584/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 95 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Svet je 24. novembra 1986 sprejel Direktivo 86/609/EGS o približevanju zakonov in drugih predpisov držav članic o varstvu živali, ki se uporabljajo za poskusne in druge znanstvene namene [3], s katero je opredelil splošna pravila za vključevanje načel, ciljev in glavnih določb Evropske konvencije z dne 18. marca 1986 za zaščito vretenčarjev, ki se uporabljajo v poskusne in druge znanstvene namene (v nadaljevanju Konvencija).

(2) Svet je 23. marca 1998 sprejel Sklep 1999/575/ES, po katerem Skupnost sklene Evropsko konvencijo za zaščito vretenčarjev, ki se uporabljajo v poskusne in druge znanstvene namene [4], in dal izjavo, da se Evropska skupnost ne čuti zavezane zahtevam po poročanju statističnih podatkov, določenih v členu 28(1) navedene konvencije. Konvencija je začela veljati 1. novembra 1998 na ozemlju Skupnosti.

(3) Določbe dodatkov h Konvenciji so tehnične narave in bi morale odražati najnovejši znanstveni in tehnični razvoj ter izsledke raziskav na področjih, ki jih pokriva navedena konvencija. Zato je primerno redno pregledati te določbe v poenostavljenem postopku.

(4) Protokol o spremembah, ki določa poenostavljeni postopek za spremembo dodatkov Konvencije, je bil 22. junija 1998 na voljo za podpis državam podpisnicam Konvencije. Ta protokol o spremembah je zato treba odobriti –

SKLENIL NASLEDNJE:

Člen 1

Protokol o spremembah Evropske konvencije za zaščito vretenčarjev, ki se uporabljajo v poskusne in druge znanstvene namene, se s tem odobri v imenu Evropske skupnosti.

Besedilo Protokola o spremembah se priloži k temu sklepu.

Člen 2

Predsednik Sveta je s tem pooblaščen, da imenuje osebo ali osebe, pooblaščeno(-e) za podpis Protokola o spremembah v skladu s členom 4(1)(a) Protokola, s čimer Protokol zavezuje Skupnost.

Člen 3

Skupnost podpiše dokument, ko so države članice, ki so hkrati podpisnice Evropske konvencije iz člena 1 tega sklepa, zaključile postopke za sklenitev Protokola o spremembi na podlagi člena 4 Protokola. Države članice obvestijo Komisijo takoj, ko zaključijo potrebne postopke.

Člen 4

Pridržek Evropske skupnosti glede člena 28(1) navedene konvencije, naveden v Prilogi B k Sklepu 1999/575/ES, ostane nespremenjen.

Člen 5

Ta sklep se objavi v Uradnem listu Evropske unije.

V Bruslju, 22. julija 2003

Za Svet

Predsednik

G. Alemanno

[1] UL C 25 E, 29.1.2002, str. 538–540.

[2] Mnenje z dne 2. julija 2002 (še ni objavljeno v Uradnem listu).

[3] UL L 358, 18.12.1986, str. 1.

[4] UL L 222, 24.8.1999, str. 29.

--------------------------------------------------